जब सेनाध्यक्ष जनरल रावत से पूछा गया कि जब पीडीपी-भाजपा की गठबंधन वाली सरकार केन्द्र के मध्यस्थकार दिनेश्वर शर्मा के सुझाव पर पहली बार पत्थर फेंकनेवालों के ऊपर से केस वापस ले रही है ऐसे वक्त में 27 जनवरी को सेना के जवानों की तरफ से शोपियां में प्रदर्शन के दौरान तीन लोग मारे गए। इसके जवाब में रावत ने बताया कि यह केस सद्भावना के तहत वापस लिए गए लेकिन क्या वे सद्भावना दिखा रहे हैं? पत्थरबाजी लगातार जारी है। जनरल रावत ने सैन्य कार्रवाई का बचाव करते हुए कहा कि पत्थरबाज सैन्य अभियान के दौरान बाधा पैदा कर रहे थे। उन्होंने कहा कि सेना का काम करना है। हम कभी भी कोलेट्रल डैमेज नहीं चाहते हैं लेकिन तब आप हम से क्या चाहते हैं जब हम चारों तरफ पत्थरबाजों से घिरे हों? यहां तक की शोपियां में भी हमने पहले हवा में फायर किया था।